ནད་རྐྱེན།དེ་ནི་ཞོག་ཁོག་གི་སྡོང་རྐང་ནང་དབྱང་རླུང་མི་འདང་བའི་རྐྱེན་ལས་བྱུང་བ་རེད།ཞོག་ཁོག་གསོག་ཉར་བྱེད་སྐབས་གསོག་ཉར་དོང་བུའི་ཁ་དམ་པོ་མ་བྱུང་བའམ་ཡང་ན་ཞོག་ཁོག་ཕུང་གསོག་ཆེ་དྲགས་པ།དེ་མིན་ཞོག་ཁོག་འདེབས་འཛུགས་བྱེད་སའི་ས་རྒྱུ་སྨྱག་མཁྲེགས་ཆེ་བ་དང་རླུང་འགྲོ་མེད་པའི་རྐྱེན་གྱིས་ས་རྒྱུའི་ནང་དབྱང་རླུང་མི་འདང་བའི་སྟོབས་ཀྱིས་ནད་དེ་རིགས་ཐོན་པ་རེད།ཞོག་ཁོག་གི་ཁོག་པ་ནག་པོ་ཆགས་པ་དེ་དྲོད་ཚད་དང་འབྲེལ་བ་ཡོད་པ་རེད།སྤྱིར་ན་དྲོད་ཅུང་དམའ་པོ་ཡོད་ན་ནད་རྟགས་དེ་རིགས་ཐོན་འགོར་བ་དང་ཞོག་ཁོག་གི་ནད་སྐྱོན་ཡང་ཆུང་བ་ཡོད།དྲོད་ཚད་ཅུང་ཆེ་དྲགས་ན་ནད་དེ་རིགས་ཀྱང་ཐོན་མང་བ་ཡོད།